Ostrany

Ostrany sú miestna časť obce Hrušovo v okrese Rimavská Sobota. Do roku 1960 samostatná obec.Ostrany. In: 

 Polohopis 
Nachádza sa na južnom okraji Revúckej vrchoviny, na území Pokoradzskej tabule, nad údolím rieky Blh, v nadmorskej výške 310 m n. m.
Obec leží na ceste III. triedy vedúcej z Lukovíšť do Teplého Vrchu, 4 km južne od obce Hrušovo.

 Kultúra a zaujímavosti 
 Pamiatky 
 Evanjelický kostol, jednoloďová neorománska stavba s pravouhlým ukončením presbytéria a predstavanou vežou, z roku 1908. Interiér je plochostropý. Nachádza sa tu trojramenná empora. Neoklasicistický oltár je stĺpová architektúra s trojuholníkovým štítom s tympanónom z doby vzniku kostola. Organ je tiež neoklasicistický. Okná kostola sú polkruhovo ukončené so suprafenestrami s klenákmi, fasády sú členené lizénami a dekoratívnym vlysom pod korunnou rímsou. Veža s priebežnými lizénami je ukončená ihlancovou helmicou.

 Referencie 

Kategória:Hrušovo
Kategória:Miestne časti na Slovensku
Kategória:Slovenské obce zaniknuté zlúčením